stanford-oval/wikipedia huggingface dataset:
MVS (autovalmistaja)

Venturi Fétish Pariisin autonäyttelyssä 2006
MVS (Manufacture des Voitures de Sport, Venturi) on ranskalainen pienehkö autonvalmistaja, joka ennen oman tuotantonsa aloittamista toimi yhteistyössä Peugeot'n, Alpinen, Rondeaun ja Heuliezin kanssa. 80-luvun puolivälissä yhtiö asetti tavoitteekseen valmistaa täysiverinen ranskalainen urheiluauto. Venturiksi nimetyn 2+2 paikkaisen urheiluauton valmistus aloitettiin alkuvuodesta 1988.
Venturi Cabrioletin lujitemuovinen kori kätkee sisälleen Renault'lta lainatun 2.9-litraisen turboahdetun V6-moottorin, joka tuottaa 147 kW:n tehon. Moottori on aitojen urheiluautojen tapaan sijoitettu taka-akseliston yläpuolelle.
Mallit

1985-1996 Venturi Cabriolet, 200-260 hv
1993 Venturi Trophy, 400–500 hv
1994-1999 Venturi 400 GT, 400–408 hv
1995 Venturi 260 LM, 191 kW (260 hv)
1995-2001 Venturi 300 Atlantique, 207–228 kW (281–310 hv)
2003 Venturi Fétish prototyyppi, 132 kW (180 hv)
2004 Venturi Fétish Roadster, n. 220 kW (300 hv),  Sähkömoottori
2006 Venturi Héritage GT3, n. 450 hv
Venturi Eclectic, aurinkoenergia auto
Venturi Astrolab, aurinkoenergia-Hybridi
Venturi autourheilussa

Venturi valmisti autot ja toimi sponsorina Larrousse -tallille kaudella 1992. Nykyään Venturi-nimeä käyttää Formula E -sarjassa Venturi Grand Prix.
Aiheesta muualla

Venturi (Arkistoitu – Internet Archive)
Owners club (Arkistoitu – Internet Archive)
Maatin sulka

Muinaisen Egyptin mytologiassa Osiris punnitsi vainajan sydämen Maatin sulkaa vastaan. Jos nämä kaksi pysyivät tasapainossa, vainaja julistettiin ääneltään vilpittömäksi ja hän pääsi uuteen elämään.
Sulka oli osa Maat-jumalattaren päähinettä.
Luigi Colani

Luigi Colani
Luigi Colani (alkujaan Lutz Colani, 2. elokuuta 1928 Berliini, Saksa – 16. syyskuuta 2019 Karlsruhe, Saksa) oli saksalainen teollinen muotoilija.
Colani suunnitteli urallaan muun muassa autoja, huonekaluja, lasiastioita, televisioita, kameroita ja vaatteita. Mallien ensisijainen ominaispiirre on pyöristetty, orgaaninen muoto. Tällaiset mallit olivat hänen itsensä mukaan luonnonmukaisempia ja ergonomisesti parempia kuin perinteiset mallit. Hän sai urallaan lukuisia design-palkintoja.
Colanin suunnittelmia ei juurikaan ole siirretty massatuotantoon, ja monet hänen suunnitelmansa ovat lähinnä unenomaisia orgaanisia malleja. Colanin nimellä on kuitenkin valmistettu muun muassa teekannuja, vesipulloja ja aurinkolaseja. Menestyneimpiä tuotteita ovat Canon T90 -kameramalli ja Cobra-kuulokkeet.
Colani syntyi Berliinissä sveitsiläisen teatterilavastajan isän, joka  oli kotoisin Graubündenin kantonista, ja puolalaisen äidin poikana.Colanilla oli isänpuolelta kurdilaistataustaa
Colani kuoli Karlsruhessa, Saksassa. Hän oli asunut Shanghaissa.Hänen poikansa Solon Luigi Lutz on myös työskennellyt suunnittelijana.
Galleria

Colani Ferrari Testa D'oro
Canon T90
Moottoripyörä­konsepti
Schimmel-flyygeli
Colanin näkemys kuorma-autosta
Olutlasi
Lentokonekonsepti.
Aiheesta muualla

Kuvia tai muita tiedostoja aiheesta Luigi Colani Wikimedia Commonsissa
Kuorosota

| Kuorosota |
| --- | --- |
Kestoaika:  60 minuuttia
Pääosissa:  Kristiina Komulainen
Alkuperämaa:   Yhdysvallat
Verkko:  Nelonen
Esitetty:  18. tammikuuta 2009 – 9. joulukuuta 2011
Tuotantokausia:  4
Jaksoja:  28
Tuotanto
Tuotantoyhtiö(t):  Metronome Film & Television
Aiheesta muualla
Virallinen sivusto
IMDb 
Kuorosota oli suomalainen televisio-ohjelma, jossa julkisuuden henkilöiden johtamat kuorot kilpailivat toisiaan vastaan. Ohjelmaa esitti Nelonen, ja se perustui ruotsalaiseen Körslaget -formaattiin, jonka pohjalta myös Yhdysvalloissa tuotettiin ohjelma Clash of the Choirs.
Tammi–maaliskuussa 2009 esitetyn ensimmäisen kauden voitti Timo Kotipellon johtama Lappajärven kuoro. Toinen kausi ohjelmasta alkoi helmikuussa 2010, ja sen voitti Ilkka Alangon johtama Joensuun kuoro. Saman vuoden loppupuolella esitetyn kolmannen kauden voitti Suvi Teräsniskan johtama Oulun kuoro ja vuoden 2011 loppupuolella esitetyn neljännen kauden Jussi Selon johtama Hämeenkyrön kuoro.
Ohjelman juontajana toimi Kristiina Komulainen. Ohjelman tunnusmusiikkina oli Diana Rossin ”I’m Coming Out”.
Ensimmäinen tuotantokausi

Kuorosodan ensimmäinen tuotantokausi alkoi 18. tammikuuta 2009 Nelosella. Sarjan viimeinen jakso esitettiin 8. maaliskuuta 2009.
Kisan voitti Timo Kotipellon johtama kuoro Lappajärveltä ja toiseksi tuli Mikki Kausteen kuoro Espoosta. Suorat lähetykset kuvattiin Lahdessa Lahden Messujen Lahti Hallissa. Ohjelman neljännessä jaksossa nähtiin erikoisvieraana laulaja Maija Vilkkumaa. Finaalissa esiintyi Sunrise Avenue, joka esitti maailman ensi-illassa uuden singlensä.
Ensimmäinen tuotantokausi > Kilpailijat ja paikkakunnat

Irina, Heinola
Kristiina Wheeler, Tampere
Marion Rung, Helsinki
Mikki Kauste, Espoo
Timo Kotipelto, Lappajärvi
Veeti Kallio, Salo
Ensimmäinen tuotantokausi > Äänestys

Ohjelman katsojat äänestivät puhelinäänestyksellä viikoittain yhden kuoron pois kisasta.
Ensimmäisellä viikolla yksikään kuoro ei pudonnut, mutta ilmoitettiin että Mikki Kausteen ja Marion Rungin kuorot saivat vähiten ääniä. Seuraavassa jaksossa ensimmäisessä pudotuksessa kilpailun joutui jättämään Kristiina Wheeler kuoroineen.
| Putoaja | Pvm |
| --- | --- |
Kristiina Wheeler: 1. helmikuuta 2009
Irina: 8. helmikuuta 2009
Veeti Kallio: 15. helmikuuta 2009
Marion Rung: 22. helmikuuta 2009
Ensimmäinen tuotantokausi > Kilpailukappaleet

Yhteiskappaleena kuorot lauloivat sarjan tunnuskappaleen ”I’m Coming Out”.
Heinola – ”Kaikki nuoret tyypit” (alkuperäinen esittäjä Tehosekoitin)
Tampere – ”So What” (Pink)
Helsinki – ”Think!” (Aretha Franklin)
Espoo – ”All You Need Is Love” (The Beatles)
Lappajärvi – ”You Shook Me All Night” (AC/DC)
Salo – ”Dude Looks Like a Lady” (Aerosmith)
Yhteiskappaleena kuorot lauloivat Queenin ”We Will Rock You” -kappaleen.
Heinola – ”Let Me Entertain You” (Robbie Williams)
Tampere – ”Wannabe” (Spice Girls)
Helsinki – ”Amaranth” (Nightwish)
Espoo – ”Staying Alive” (Bee Gees)
Lappajärvi – ”I Was Made For Loving You” (Kiss)
Salo – ”Pauhaava sydän” (Lauri Tähkä & Elonkerjuu)
Heinola – ”Pahempi toistaan” (Apulanta)
Helsinki – ”Take a Chance On Me” (Abba)
Espoo – ”Material Girl” (Madonna)
Lappajärvi – ”Alone” (Heart)
Salo – ”Free Your Mind” (En Vogue)
Yhteiskappaleena kuorot lauloivat Samuli Edelmannin ”(Sinä olet) Aurinko” -kappaleen.
Helsinki – ”Hot N Cold” (Katy Perry)
Espoo – ”Jäätelöauto” (Ultra Bra)
Lappajärvi – ”Hunting High and Low” (Stratovarius)
Salo – ”Livin’ on a Prayer” (Bon Jovi)
Jokainen kuoro esitti kaksi kappaletta, joista toisen piti olla elokuva-aiheinen.
Helsinki – ”Lady Marmelade” (Missy Elliott), ”Ake, Make, Pera ja mä” (Hector)
Espoo – ”Help” (The Beatles), ”Henkilökohtaisesti” (PMMP)
Lappajärvi – ”I Don’t Want to Miss a Thing” (Aerosmith), ”Let’s Get Rocked” (Def Leppard)
Molemmat kuorot esittävät kolme kappaletta, joista yksi on kuultu aikaisemmin.
Espoo – ”Staying Alive” (Bee Gees), ”I Love Rock ’n Roll” (Joan Jett & the Blackhearts), ”Womanizer” (Britney Spears)
Lappajärvi – ”You Shook Me All Night” (AC/DC), ”Over the Hills and Far Away” (Gary Moore), ”I Want It All” (Queen)
Ensimmäinen tuotantokausi > Kilpailukappaleet > 8. jakso (8. maaliskuuta)

Timo Kotipellon Lappajärven voittajakuoro käy luovuttamassa 40 000 euron sekin valitsemaansa hyväntekeväisyyskohteeseen Lappajärven nuorten musiikkitoimintaan. Timo käy kuorolaisineen läpi matkaa kuorosodan alusta kohti koko Pohjanmaata koskettanutta voitonjuhlaa. Timo vierailee myös entisessä treenipaikassaan ja kohtaa Lappajärven nuoria, jotka kertovat, mitä musiikkitoiminnalle annettu lahjoitus heille merkitsee.
Toinen tuotantokausi

Toinen tuotantokausi alkoi Nelosella 7. helmikuuta 2010. Finaalilähetys esitettiin 21. maaliskuuta 2010. Voittajaksi selviytyi Ilkka Alangon johtama Joensuun kuoro.
Kisassa toiseksi kiri Marco Hietalan kuoro Kuopiosta. Suorat lähetykset kuvattiin joka sunnuntai-iltana Linnanmäen Peacock-teatterissa. Kauden neljännessä suorassa lähetyksessä esiintyi Lauri Tähkä ja Elonkerjuu uudella single kappaleella Rakasta mua ja finaali lähetyksessä esiintyi Jenni Vartiainen uudella hitillä En haluu kuolla tänä yönä.
Toinen tuotantokausi > Kilpailijat ja paikkakunnat

Sani, Hämeenlinna
Kristiina Brask, Leppävirta
Vicky Rosti, Vantaa
Sebastian Rejman, Helsinki
Marco Hietala, Kuopio
Ilkka Alanko, Joensuu
Toinen tuotantokausi > Äänestys

Ensimmäisellä viikolla yksikään kuoro ei pudonnut, mutta ilmoitettiin että Vicky Rostin ja Sebastian Rejmanin kuorot saivat vähiten ääniä. Seuraavassa jaksossa ensimmäisessä pudotuksessa kilpailun joutui jättämään Sebastianin kuoro. Toisessa pudotuksessa kisan joutui jättämään kesken Sanin kuoro.
| Putoaja | Pvm |
| --- | --- |
Sebastian Rejman: 21. helmikuuta 2010
Sani: 28. helmikuuta 2010
Vicky Rosti: 7. maaliskuuta 2010
Kristiina Brask: 14. maaliskuuta 2010
Toinen tuotantokausi > Kilpailukappaleet

Yhteiskappaleena kuorot esittivät sarjan tunnusmusiikin I'm Coming Out.
Joensuu – Pohjois-Karjala (Leevi and the Leavings)
Leppävirta – Angels (Robbie Williams)
Kuopio – We Are The Champions (Queen)
Hämeenlinna – Sweet Dreams (Eurythmics)
Helsinki – You Know My Name (Chris Cornell)
Vantaa – Ring Ring (Abba)
Yhteiskappaleena kuorot esittivät Bon Jovin It's My Life.
Joensuu – Viva La Vida (Coldplay)
Leppävirta – Puhu äänellä jonka kuulen (Happoradio)
Kuopio – Paradise City (Guns N' Roses)
Hämeenlinna – In the Shadows (The Rasmus)
Helsinki – Suspiciuos Minds (Elvis)
Vantaa – Total Eclipse of the Heart (Bonnie Tyler)
Yhteiskappaleena kuorot esittivät Duffyn Mercy.
Joensuu – Pop-musiikkia (Neljä Baritonia)
Leppävirta – The Boy Does Nothing (Alesha Dixon)
Kuopio – Like a Virgin (Madonna)
Hämeenlinna – New York, New York (Frank Sinatra)
Vantaa – Bohemian Rhapsody (Queen)
Yhteiskappaleena kuorot esittivät Hurriganesin Bourbon Street.
Joensuu – Lautturi (PMMP)
Leppävirta – Satumaa-tango (Maija Vilkkumaa)
Kuopio – Tsingis Khan (Frederik)
Vantaa – Tulkoon rakkaus (Miljoonasade)
Yhteiskappaleena kuorot esittivät Lady Gagan Bad Romance. Jokaisella kuorolla oli lisäksi illan toisessa kappaleessa vieraileva solisti: Joensuun kuoron vierailija oli Happoradion Aki Tykki, Leppävirran kuoron vierailija oli gospellaulaja Popo Salami, ja Kuopion kuoron vierailijat olivat kuoronjohtaja Marco Hietalan kaksospojat Antto ja Miro.
Joensuu – Rasputin (Boney M), Che Guevara (Happoradio)
Leppävirta – I Kissed A Girl (Katy Perry), I'm Yours (Jason Mraz)
Kuopio – I Walk Forever (Tarot), Huomenna (Uniklubi)
Yhteiskappaleena kuorot esittivät sarjan tunnusmusiikin I'm Coming Out.
Molemmat kuorot esittivät kolme kappaletta, joista yhden tuli olla musikaalista ja yhden jo aikaisemmin esitetty kappale.
Joensuu – Shakalaka Baby (musikaalista Bombay Dreams), Viva La Vida (Coldplay), Hiekka (Apulanta)
Kuopio – The Phantom of the Opera (musikaalista Oopperan kummitus), We Are The Champions (Queen), Desperado (Eagles)
Toinen tuotantokausi > Kilpailukappaleet > 8. jakso (28. maaliskuuta)

Ilkka Alangon Joensuun voittajakuoro käy luovuttamassa 40 000 euron sekin valitsemaansa hyväntekeväisyyskohteeseen Pohjois-Karjalan nuorisopsykiatrian klinikalle. Seurataan kuoron kotimatkaa ja suurta kansanjuhlaa Joensuun Ilosaaressa.
Kolmas tuotantokausi

Sarjan kolmas tuotantokausi esitettiin Nelosella 14. marraskuuta 2010 alkaen. Voittajaksi selviytyi Suvi Teräsniskan johtama Oulun kuoro.
Kolmas tuotantokausi > Kilpailijat ja paikkakunnat

Suvi Teräsniska, Oulu
Meiju Suvas, Vantaa
Emma Salokoski, Helsinki
Pete Parkkonen, Pihtipudas
Olli Herman, Kuopio
Aste, Lahti
Kolmas tuotantokausi > Äänestys

Ohjelman katsojat äänestivät puhelinäänestyksellä viikoittain yhden kuoron pois kisasta.
Ensimmäisellä viikolla yksikään kuoro ei pudonnut, mutta ilmoitettiin että Emma Salokosken ja Meiju Suvaksen kuorot saivat vähiten ääniä. Seuraavassa jaksossa ensimmäisessä pudotuksessa kilpailun joutui jättämään Aste kuoroineen. Äänestystulos kuitenkin mitätöitiin, koska teleoperaattoreiden tietoliikennejärjestelmissä havaittiin virheitä, joiden vuoksi kaikkia ääniä ei tullut perille. Näin ollen Aste ja Lahden kuoro palasi ohjelmaan, eikä toisellakaan viikolla pudotettu ketään. Sen sijaan 28. marraskuuta pudotettiin kaksi vähiten ääniä saanutta kuoroa.
| Putoaja(t) | Pvm |
| --- | --- |
-: 21. marraskuuta 2010
Meiju Suvas ja Emma Salokoski: 28. marraskuuta 2010
Olli Herman: 5. joulukuuta 2010
Aste: 12. joulukuuta 2010
Kolmas tuotantokausi > Kilpailukappaleet

Kuorot esittivät yhteisesti Black Eyed Peas -yhtyeen I Gotta Feeling -kappaleen.
Kuopio - Just Like Paradise (David Lee Roth)
Pihtipudas - Pläski (Jukkapoika)
Lahti - Tämän kylän poikii (Pariisin kevät)
Vantaa - Waka Waka (Shakira)
Helsinki - Don't Take It Too Hard (Tuomo Prättälä)
Oulu - Elämän nälkä (Pave Maijanen)
Teemana oli esittää jokin kappale kuoronjohtajan omasta tuotannosta. Kuorot esittivät yhteisesti Fintelligensin Mikä boogie -kappaleen.
Kuopio – Back to Paradise
Pihtipudas – Pitkä kuuma kesä
Lahti - Poikkeus sääntöön
Vantaa – Tahdon sinut
Helsinki – Veden alla
Oulu – Jos menet pois
Kuorot esittivät yhteisesti Beyoncé Knowlesin kappaleen Crazy in Love. Teemana oli esittää kappale, joka liittyy rakkauteen.
Kuopio - Born To Be My Baby (Bon Jovi)
Pihtipudas - Vasten auringon siltaa (Katri Helena)
Lahti - Love The Way You Lie (Eminem feat. Rihanna)
Vantaa - New York (Paloma Faith)
Helsinki - Pride (In The Name of Love) (U2)
Oulu - Musta aurinko nousee (Juice Leskinen)
Kuorot esittivät yhteiskappaleena George Michaelin kappaleen Freedom. Nelosen nettisivuilla olleessa äänestyksessä kuoroille äänestettiin tämän jakson kappaleet.
Kuopio - Livin' la Vida Loca (Ricky Martin)
Pihtipudas - Ei yksinäinen unta saa (Neon 2)
Lahti - They Don't Care About Us (Michael Jackson)
Oulu - Piece of My Heart (Janis Joplin)
Kuorot esittävät kaksi kappaletta: toisen on oltava "tämän hetken hitti" ja toisessa kuoroilla on artistivieras. Pihtiputaan kuoron vieraana on Raptori, Lahden vieraana on Puhuva kone ja Oulun vieraana on Olli Lindholm.
Pihtipudas - Use Somebody (Kings of Leon), Tosi tarttuva täytebiisi (Raptori)
Lahti - Raise Your Glass (Pink), Anna sen soida (Elastinen)
Oulu - Baden-Baden (Chisu), Särkyvää (Yö)
6. jakso (19. joulukuuta)
Yhteiskappaleena kuorot esittivät joulupukki matkaan jo käy. Molemmat kuorot esittivät kolme kappaletta, joista yksi on kuultu aikaisemmin.
Pihtipudas - I Will Talk And Hollywood Will Listen (Robbie Williams), Pläski (Jukka Poika), I’m Still Standing (Elton John)
Oulu - Does Your Mother Know (AbbA), Musta aurinko nousee (Juice Leskinen), Take on Me (A-ha)
Kolmas tuotantokausi > Kilpailukappaleet > 7. jakso (26. joulukuuta)

Suvi Teräsniskan Oulun voittajakuoro käy luovuttamassa 40 000 euron sekin valitsemaansa hyväntekeväisyyskohteeseen Oulun yliopistollisen sairaalan lasten syöpäosastolle. Jaksossa nähtiin myös parhaat palat eri kuorojen Kuorosota-taipaleelta.
Neljäs tuotantokausi

Sarjan neljäs tuotantokausi esitettiin Nelosella 21. lokakuuta 2011 alkaen. Voittajaksi selviytyi Jussi Selon johtama Hämeenkyrön kuoro.
Neljäs tuotantokausi > Kilpailijat ja paikkakunnat

Kaija Koo, Tuusula
Jussi Selo, Hämeenkyrö
Hanna Pakarinen, Lappeenranta
Ressu Redford, Turku
Jonsu, Espoo
Mr. Lordi, Rovaniemi
| Putoajat | Pvm |
| --- | --- |
Ressu Redford: 28. lokakuuta 2011
Kaija Koo: 4. marraskuuta 2011
Jonsu: 11. marraskuuta 2011
Hanna Pakarinen: 25. marraskuuta 2011
Neljäs tuotantokausi > Kilpailukappaleet > 1. jakso (21. lokakuuta)

Kuorot esittivät yhteisesti Backstreet Boys -yhtyeen  Larger Than Life-kappaleen.
Turku - Night Fever (Bee Gees)
Rovaniemi - We're not gonna take it (Twisted Sister)
Hämeenkyrö - Tästä asti aikaa (Kolmas Nainen)
Espoo - Autiotalo (Dingo)
Tuusula - Gimme Some Loving (Blues Brothers)
Lappeenranta - You Give Love a Bad Name (Bon Jovi)
Neljäs tuotantokausi > Kilpailukappaleet > 2. jakso (28. lokakuuta)

Kuorot esittivät yhteisesti The Tramps -yhtyeen Disco Inferno -kappaleen. Teemana oli esittää kappale, joka liittyy Halloweeniin. Artistivieraana nähtiin Chisu.
Turku - Theme (Ghostbusters)
Rovaniemi - Thriller (Michael Jackson)
Hämeenkyrö - Poison (Alice Cooper)
Espoo - Show must go on (Queen)
Tuusula - Like a Prayer (Madonna)
Lappeenranta - YMCA (Village People)
Neljäs tuotantokausi > Kilpailukappaleet > 3. jakso (4. marraskuuta)

Kuorot esittivät yhteisesti Haloo Helsinki! -yhtyeen Maailman toisella puolen -kappaleen. Teemana oli duetto, eli kuoronjohtaja lauloi toisen säkeistön kappaleesta. Artistivieraana nähtiin Antti Tuisku.
Rovaniemi - I Love It Loud (Kiss)
Hämeenkyrö - Hetken tie on kevyt (Tehosekoitin)
Espoo - Honey Honey (Abba)
Tuusula - Pelastaja (Happoradio)
Lappeenranta - Tuonelan koivut (Kotiteollisuus)
Neljäs tuotantokausi > Kilpailukappaleet > 4. jakso (11. marraskuuta)

Kuorot esittivät yhteisesti Evanescence-yhtyeen What You Want -kappaleen. Teemana oli esittää jokin kappale kuoronjohtajan omasta tuotannosta. Artistivieraana nähtiin Lauri Tähkä ja Reckless Love.
Rovaniemi - Would You Love a Monsterman
Hämeenkyrö - Tunnit
Espoo - Ikuinen virta
Lappeenranta - Tulin voittamaan
Neljäs tuotantokausi > Kilpailukappaleet > 5. jakso (25. marraskuuta)

Kuorot esittivät yhteisesti Jenni Vartiaisen, Missä muruseni on -kappaleen. Teemana oli esittää yksi a cappellana -kappale ilman säestystä ja toisen on oltava "tämän hetken hitti". Artistivieraana nähtiin Erin.
Rovaniemi - (a cappellana Potpuri), Mikä on kun ei taidot riitä, Maailman sinisin taivas, Viikonloppu (Martti Servo & Napander), Let Me Hear You Scream (Ozzy Osbourne)
Hämeenkyrö - (a cappellana Sleeping Sun) (Nightwish), Mountains (Biffy Clyro)
Lappeenranta - a cappellana Valehtelisin jos väittäisin) (Kolmas nainen), Rolling in the Deep (Adele)
Neljäs tuotantokausi > Kilpailukappaleet > 6. jakso (2. joulukuuta)

Kuorot esittivät yhteisesti Maroon 5-yhtyeen Moves like Jagger-kappaleen. Molemmat kuorot esittävät kolme kappaletta, joista yksi on kuultu aikaisemmin.
Rovaniemi - We’re Not Gonna Take It (Twisted Sister), Kaunis peto (XL5), I Wanna Be Somebody (W.A.S.P.)
Hämeenkyrö - Tunnit (Uniklubi), You’re My Heart, You’re My Soul (Modern Talking), Rentun ruusu (Irwin Goodman)
Neljäs tuotantokausi > Kilpailukappaleet > 7. jakso (9. joulukuuta)

Jussi Selon Hämeenkyrön voittajakuoro käy luovuttamassa 40 000 euron sekin valitsemaansa hyväntekeväisyyskohteeseen Pirkanmaan Sydänlapset ry:lle, ja seurataan kuoron kotimatkaa.
Aiheesta muualla

Kuorosota Nelosen sivustolla
Ensimmäisen tuotantokauden tunnus.
Toisen tuotantokauden tunnus.
Läyniönlampi

| Läyniönlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°15′50″N, 26°27′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  Luodeniitunpuru Tervajokeen 
Järvinumero:  14.379.1.003
Mittaustietoja
Pinnankorkeus:  111,8 m  
Pituus:  320 m  
Leveys:  280 m  
Rantaviiva:  0,912 km  
Pinta-ala:  5,221 ha  
Saaria:  ei saaria 
 fiLäyniönlampi 
Läyniönlampi  on Keski-Suomessa Hankasalmella Hankasalmen aseman lähellä sijaitseva lampi.
Maantietoa

Lammen pinta-ala on 5,2 hehtaaria, se on 300 metriä pitkä ja 300 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Tervajoen valuma-alueeseen (14.379) se kuuluu. Lammen vedenpinnan korkeus on 111,8 metriä mpy.
Lunascape

Lunascape Orion on verkkoselain. Sen kehittelytyö aloitettiin 2001 Tokiossa.
Vuonna 2008 selain julkaistiin kansainvälisille markkinoille ja Lunascape avasi toimiston Sunnyvalessa, Yhdysvaltain Kaliforniassa.
Selaimen viimeisin päivitys on helmikuulta 2018.
Lunascape on yksi niistä selaimista, jotka kuuluvat tätä artikkelia laadittaessamilloin? selainvalinta-valikkoon. Tuo valikko ilmestyy Microsoftin Windows-käyttöjärjestelmän saapuneitten päivitystietojen muassa. EU määräsi Microsoftin tarjoamaan vaihtoehtoja, omalle Internet Explorer (IE) -selaimelleen.
Lunascape Orion on artikkelin kirjoitushetkellämilloin? ainoa selain, joka kykenee käyttämään kolmea eri selainmoottoria samanaikaisesti. Niin ikään kesken selauksen voidaan selainmoottoria vaihtaa. Kirjauduttaessa eri yhteisöpalveluihin, jollainen Wikipediakin on: saattaa äkillinen istunnon aikana tapahtuva tahaton uloskirjautuminen olla mahdollista, mikäli selainmoottoria vaihdetaan session aikana.
Lunascape -selaimesta on olemassa suomenkielinen versio, joka on numeroinniltaan 6. Selaimen koko, taikka vaatima muistitila on noin hieman alle 50 megatavua (Mt). Ohjelman vaatima muistitila on optionaalista, eli käyttäjän tekemistä valinnoista riippuvaista. Pienin latausoptio vie muistitilaa arviolta 17 Mt verran, jossa ei ole mukana WebKit-ydintä. Selaimen vaatiman tiedoston lataaminen tapahtuu fyysisesti Japanista (verkkopäätteen tunnus: "jp").
Lunascape Orion toimii ainakin Microsoftin Windows- käyttöjärjestelmissä, myös Windows 7:ssä. Englanninkielisenä on saatavilla oleva tuorein versio 6.8.0 (sekä suomenkielisenä 6.4.1). Selainohjelman lataaminen sekä käyttö ovat maksuttomia.
Lunascape Orionin käyttämät selainmoottorit

Trident (versio 9.0.8)
Gecko (versio 3.6.28)
WebKit (versio/build 1.3.7)
Lähdetieto, sekä selainohjelman virallinen kotisivu

Lunascapen kotisivut
Lyric Arts Trio

Lyric Arts Trio on kanadalainen taidemusiikin kokoonpano, jonka perustivat vuonna 1964 sopraano Mary Morrison, huilisti Robert Aitken ja Aitkenin puoliso, pianisti Marion Ross. Trio perustettiin alun perin jäsentensä virkistykseksi, mutta se saavutti pian yleistä kysyntää osittain jäsentensä yksilöllisten maineiden ja osittain kokoonpanolle sävelletyn yllättävän vaihtelevan ohjelmiston ansiosta. Enimmäkseen ohjelmisto koostui barokin, rokokoon ja 1800–1900-luvun vaihteen duoista ja trioista, mutta siihen sisältyi myös sellaisia 1900-luvun teoksia kuin Frank Martinin Trois Chansons de Noël ja Albert Rousselin Deux Poèmes de Ronsard. Jälkimmäisen teoksen Lyric Arts Trio esitti debytoidessaan 14. lokakuuta 1965.
Viimeistä kertaa Lyric Arts Trio esiintyi John Weinzweigin 70-vuotispäivän kunniaksi vuonna 1983.
Muun ohjelmistonsa ohessa Lyric Arts Trio järjesti myös kanadalaisten säveltäjien uusien teoksien kantaesityksiä. Näiden teosten säveltäjiä olivat Milton Barnes, Norma Beecroft, Walter Buczynski, Gabriel Charpentier, Gustav Ciamaga, Harry Freedman, Bengt Hambraeus, Hugh Hartwell, Mieczyslaw Kolinski, Peter Paul Koprowski, Bruce Mather, Paul Pedersen, Harry Somers, ja John Weinzweig. Trio kantaesitti myös ulkomaalaisten säveltäjien teoksia, kuten Jukka Tiensuun trion vuodelta 1975.
Luettelo Yhdysvaltain osavaltioista pinta-alan mukaan

Tämä on luettelo Yhdysvaltain osavaltioiden ja erillisalueiden pinta-alasta.